དེའི་དོན་ནི།ཐག་པའི་སྣེ་ལ་མདུང་བཏགས་ནས་མགོ་སྐོར་ལྟར་གཡུགས་པའི་དཔའ་རྒོད་ཅིག་ལ་ཐུག་དུས།རལ་གྲི་ལ་རི་མོ་བྲིས་པ་ནི་བོད་བཙན་པོས་བར་གྱི་དཔའ་སྡེ་ལ་བསྩལ་བའི་ཐོབ་ཞིག་ཡིན་པ་དང་།དཔའ་སྡེ་གཞན་གྱིས་རལ་གྲི་ལ་རི་མོ་བྲིས་མི་ཆོགདུར་རྒྱགས་ལྟོར་ཟོས་ཟེར་བ་ནི་སྔོན་བོད་དམག་གཡུལ་ལ་ཆས་དུས་རྒྱགས་ཤིག་ཁྱེར་ནས་འགྲོ་ལ།དེ་ནི་གལ་སྲིད་རང་ཉིད་གཡུལ་ནས་ཤི་ཚེ་དམག་རོགས་དག་གིས་དུར་གྱི་མདུན་ལ་འཇོག་དགོས།དེ་བས་དེ་རིང་ང་ཚོ་ཚང་མ་འཆི་དགོས་པས་དུར་རྒྱགས་འཇོག་མཁན་མེད་པས་བཟའ་བར་བྱའོ་ཟེར་བ་ཡིན་ལ།ཚེ་སློག་ནི་གཡུལ་ནས་ཤི་ཚེ་དུར་དུ་འཇུག་དུས་ཀྱི་གྱོན་པའི་མིང་ཡིན།གཡུལ་ལས་ཤི་ཚེ་དམག་རོགས་ཚོས་སྔར་གྱི་གྱོན་པ་བཤུས་ནས་གསར་བ་ཞིག་བསྐོན་ཏེ་བེམ་པོ་སྦ་བའི་སྲོལ་ཡིན་འདུག་ལ།དེ་ཡང་ཚང་མ་འཆི་དགོས་པས་གྱོན་པ་སྐོན་མཁན་མེད་ན།ད་ནི་རང་གིས་གྱོན་པར་བྱའོ།།ཟེར་བ་རེད།